CELEX: C2006/224/01
Language: da
Date: 2006-09-16 00:00:00
Title: Sag C-4/03: Domstolens dom (Første Afdeling) af 13. juli 2006 — Gesellschaft für Antriebstechnik mbH & Co. KG (GAT) mod Lamellen und Kupplungsbau Beteiligungs KG (LuK) (anmodning om præjudiciel afgørelse fra Oberlandesgericht Düsseldorf — Tyskland) (Bruxelles-konventionen — artikel 16, nr. 4 — sager om registrering eller gyldighed af patenter — enekompetence for retten på stedet for deponering eller registrering — sag om anerkendelse af, at der ikke foreligger patentkrænkelse — spørgsmål om patentets gyldighed rejst som indsigelse under sagen)

16.9.2006   
            
            
               DA
            
            
               Den Europæiske Unions Tidende
            
            
               C 224/1
            
         Domstolens dom (Første Afdeling) af 13. juli 2006 — Gesellschaft für Antriebstechnik mbH & Co. KG (GAT) mod Lamellen und Kupplungsbau Beteiligungs KG (LuK) (anmodning om præjudiciel afgørelse fra Oberlandesgericht Düsseldorf — Tyskland)
   (Sag C-4/03) (1)
   
   (Bruxelles-konventionen - artikel 16, nr. 4 - sager om registrering eller gyldighed af patenter - enekompetence for retten på stedet for deponering eller registrering - sag om anerkendelse af, at der ikke foreligger patentkrænkelse - spørgsmål om patentets gyldighed rejst som indsigelse under sagen)
   (2006/C 224/01)
   Processprog: tysk
   Den forelæggende ret
   Oberlandesgericht Düsseldorf
   Parter i hovedsagen
   
      Sagsøger: Gesellschaft für Antriebstechnik mbH & Co. KG (GAT)
   
      Sagsøgt: Lamellen und Kupplungsbau Beteiligungs KG (LuK)
   Sagens genstand
   Anmodning om præjudiciel afgørelse — Oberlandesgericht Düsseldorf — fortolkning af Bruxelles-konventionens artikel 16, nr. 4 — enekompetence »i sager om patenters gyldighed« — spørgsmålet om et søgsmål, hvorved det søges fastslået, at der foreligger en krænkelse (henholdsvis, at der ikke foreligger en krænkelse) af et patent, og hvorunder en part gør gældende, at patentet er ugyldigt, er omfattet eller ej
   Konklusion
   Artikel 16, nr. 4, i konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager, som senest ændret ved konventionen af 29. november 1996 om Republikken Østrigs, Republikken Finlands og Kongeriget Sveriges tiltrædelse, skal fortolkes således, at den regel om enekompetence, som er opstillet heri, gælder for alle tvister, der vedrører registrering eller gyldighed af et patent, uanset om spørgsmålet rejses ved, at der nedlægges påstand herom, eller i form af en indsigelse.
   
      (1)  EUT C 55 af 8.3.2003.